Kennsla hefst ekki fyrr en eftir hádegið í Menntaskólanum við Hamrahlíð vegna sprengjuhótunar sem var send á netfang skólans skömmu fyrir fjögur í nótt. Steinn Jóhannsson, rektor skólans segir að sprengjusveitin hafi ekki fundið neitt óeðlilegt í skólanum.
Tölvupósturinn var á ensku og sagði að það væri sprengja í MH sem myndi springa í dag
. Þetta er mjög skrítin tilfinning og svona póst tekur maður mjög alvarlega. Maður bregst við í samræmi við það og er kannski ekki búin að átta sig á alvarleikanum að fá svona tölvupóst en þetta er litið mjög alvarlegum augum
Nemendur voru ekki komnir í skólann en lögreglunni var gert viðvart fljótlega eftir klukkan sjö.
Ég les póstinn kl. 7.20 og ég bregst strax við í samræmi við viðbragðsáætlun. Það var enginn inn í skólanum, þrír starfsmenn. Það var gott hvað við gátum brugðist snemma við og að nemendur voru ekki komnir í hús til að tryggja og gæta fyllsta öryggis
Fannst eitthvað við leit lögreglu? Nei, það fannst ekkert óeðlilegt inni í skólabyggingunni. Sprengjusveitin fór yfir skólann og skoðaði hvern krók og kima hér innanhúss og ekkert óeðlilegt kom í ljós.
Lögregla telur sig vita hver var að verki, sá er í útlöndum og hefur áður haft í hótunum með þessum hætti. Auk MH bárust lögreglu tilkynningar um sprengjuhótanir hjá þremur öðrum stofnunum í morgun.